Az előző részek tartalmából…
Nézd, ki az!
Életben van!
Mesélj neki az undorító, mocskos vérvonaladról!
A néhai Akecsi Dzsinszai nagyúr lánya vagyok.
Az apám ura uralta Japánt a taikó előtt.
Az apám megölte őt a birodalom iránti szeretetből.
Hátra!
A férje brutalitása nem a maga hibája.
Nem szabad együtt látniuk.
A mai naptól kezdve csak mások szavait fogjuk megosztani egymással.
Édesapám!
Édesapám! Nézze!
Édesanyám!
Örülök, hogy épségben hazatért, Ocsiba úrnő.
Hallottam, hogy túljártak a tanács eszén.
Ideje véget vetni a politizálásnak.
A tanács ezentúl nekem felel.
AZUCSI-VÁR 22 ÉVVEL KORÁBBAN
Ő itt Mariko.
Ő pedig az édesapja, Akecsi Dzsinszai. Az új hűbéresem.
Légy kedves hozzá!
Miért haragudnak ennyire egymásra?
Akecsi, várj…
Légy türelmes!
Tudom, mit érzel. De ennek nem most van az ideje.
Feküdj vissza, Mariko!
Csak álmodsz.
Nem értem, miért csinálja ezt.
A házasságod Buntaróval egy olyan szövetség,
amely mindkét család számára örömteli.
Ez nevetséges!
Tudod, hogy a Toda-klán értéktelen szövetséges.
De fontos vagy az édesapád számára.
Akkor miért dob el engem?
Mariko!
Még ennyi év után sem értelek.
Minden előjogunk megvan.
Ne törődjünk azzal, amit nem befolyásolhatunk!
Mariko, legkedvesebb lányom!
Fáj a szívem, amiért ilyen sok kérdés gyötör.
Mindig engedelmes gyermek voltál,
de most azt kérem, hogy egy felsőbb célt szolgálj.
A kötelességednek ki kell tartania.
Más nem számít.
JAMES CLAVELL REGÉNYE NYOMÁN
A SÓGUN
HATODIK FEJEZET: A FÜZEK VILÁGÁNAK KISASSZONYAI
Rengeteg veszteség ért minket.
És talán úgy érzitek, nem bírjátok elviselni ennek a súlyát.
De a halál az életünk végén mindannyiunkhoz ellátogat.
Más szóval annak a bizonyítéka, hogy éltünk.
Andzsin!
Lépj előre!
A földrengés közben
az andzsin másodszor is megmentette az életemet.
Ezért megjutalmazom
egy 600 kokus birtokkal Kanagava közelében.
Megjutalmazza
egy birtokkal a bátorságáért,
ami 600 kokus éves jövedelmet biztosít magának.
Továbbá kinevezem őt Kantó főtengernagyának
és a tüzérségünk tábornokának.
Megtette magát főtengernaggyá
és a tüzérség tábornokává.
Akik pedig életüket vesztették,
a haláluk nem lesz hiábavaló.
Ezrek haltak meg.
Északról még rosszabb hírek jönnek.
Így nem tudunk szembeszállni Isidóval.
Szóval…
most már az andzsin parancsol a tüzérségnek?
Így döntött Toranaga.
Az a sereg régen az enyém volt, de most már semmi közöm hozzá.
De akkor is…
Egy barbárnak adja?
Miről beszélsz?
A csapataink szinte megsemmisültek.
Napokon belül belekeveredünk egy értelmetlen háborúba,
és te egyetlen barbár miatt aggódsz?
Lassan ideje új végrendeletet írnom.
Mi Atyánk, ki vagy a mennyekben, szenteltessék meg a te neved!
Jöjjön el a te országod! Legyen meg a te akaratod!
Mindennapi kenyerünket add meg nekünk ma, és bocsásd meg a vétkeinket,
miképp mi is megbocsátunk az ellenünk vétkezőknek!
És ne vígy minket a kísértésbe,
de szabadíts meg a gonosztól!
Mert tiéd az ország, a hatalom és a dicsőség, most és mindörökké.
- Ámen. - Ámen.
Nagyúr, szégyellem magam,
amiért kínos helyzetbe hoztam.
Nem engem, a saját házadat hoztad szégyenbe,
és a hatamotóm otthonát.
Nem veszi már hasznomat.
Nem vagyok önmagam a feleségem közelében.
Akkor válj el tőle!
Bocsásson meg, kérem…
de nem tehetem ennyi év után.
Az apja árulása után
azt hittem, hálás lesz, amiért megkíméltem az életét.
De mindig fagyos volt velem.
Újra és újra azt kérte, hadd haljon meg.
Az évek alatt nem tört meg a jég.
De…
Azzal a férfival máshogy viselkedik.
Mariko csak azt teszi, amit megkövetelek tőle,
ellentétben veled.
Megparancsolom,
hogy tartsd magad távol tőle hét napig.
Andzsin!
Úgy hallottam, beszélni szeretnél velem.
Mondja meg neki, hogy sajnálom, ami a seregével történt!
Azt mondja, sajnálja, ami a nagyúr seregével történt.
Meg kell azonban kérdeznem,
miért jutalmazott meg tegnap este a tüzérségével.
Szeretné tudni, hogy miért kapta
az ajándékokat, amikkel elhalmozta.
Megkérdőjelezi a nagylelkűségemet?
Visszautasítja őket?
Nem a visszautasítás a kérdés.
Már elmagyaráztam neki,
hogy nem tudom úgy szolgálni, ahogy szeretné.
Ezért szeretnék távozni.
Nem teljesítheti a szolgálatot, amire felkérte.
Azt mondja, továbbra is szeretné elhagyni az országot.
Milyen szolgálatot szeretne inkább?
Azt kérdezi, milyen feladatot szeretne inkább.
Ha a Japán-szigeteken kell maradnom,
akkor újfent megkérem, hogy szolgáltassa vissza a hajómat…
Szeretné visszakapni a hajóját.
…hogy a közös ellenségünk ellen hajózhassak.
A portugálok ellen.
Hogy a tengeren küzdhessen meg a portugálokkal.
A főtengernagyaként
máshogy is megzavarhatom az ellenségeit.
Például megtámadhatnám a portugál Fekete Hajót a tengeren,
ami akadályozná a kereskedelmet a katolikus riválisai kikötőjében.
Úgy tudom, Kijamának és Ónónak hívják őket.
Hogy megakadályozzam a portugál katolikus vagyon és befolyás áramlását,
amit végül ellene és az országa ellen használnának fel.
Ez nem áll a nagyúr érdekében.
Elnézést, nem tolmácsol?
Az andzsin meg akarja támadni a Fekete Hajót,
hogy akadályozza a kereskedelmet a katolikus régensek kikötőiben.
Mi okom lenne megtámadni egy szövetséges országot?
Azt mondja, hogy a portugálok a barátaink,
és sosem támadná meg a hajójukat.
A portugálok nem akarják sem a japánok, sem Toranaga-szama javát.
Harácsolni jöttek az istenük nevében.
Miért mondja ezt?
Miről vitatkoztok?
Elnézését kérem! Elfelejtettem, hogy tolmácsként csak tolmácsolnom kell.
Figyelembe véve, hogy maga csak a tolmácsom, és semmi több,
udvariasan megkérem, hogy mondja meg neki,
hogy a portugálokat csak a gazdagodásuk érdekli.
Úgy hiszi, hogy a portugálok csak a haszonszerzés miatt vannak itt.
Erről nem beszélünk tovább.
Egyelőre végeztünk.
Te maradj!
Mi van közted és az andzsin között?
Semmi.
Csak szavak.
Nem tűröm ezt a széthúzást a klánomban.
Veszélyesen közel állunk a vereséghez.
Értem, uram.
Senki sem helyezheti magát az ügyünk felé.
Nem teljesítem az andzsin kérését.
De hogy lecsillapodjon,
szervezz meg neki egy estét a teaházban!
Béreld fel a legjobb örömlányukat!
Személyesen gondoskodom róla.
És tarts vele!
Tolmácsként.
Hátha beszél, miközben együtt hálnak.
Isidó túszul ejtette a régenseket.
Bezárták őket a várba a családjukkal együtt.
Kényszeríti őket, hogy Toranaga ellen szavazzanak.
Induljunk, amíg lehet!
Gyere! Erre!
Kérlek, siess, Sizu! Szállj fel!
Nem fogja kibírni.
Csak lelassítanánk magukat.
Személyesen kell figyelmeztetnie Toranagát.
De hát…
Kérem, könyörgök!
- Siessen! - Sajnálom.
Elutasítottak a kapunál. Rosszabb a helyzet, mint gondoltuk.
Mi történt, eminenciás uram?
Lezárták az oszakai várat.
Isidó szerint a trónörökös életére akarnak törni.
És azt parancsolta…
Azt parancsolta, hogy egy régens sem távozhat,
amíg nem választanak egy ötödik tagot, és nem ítélik halálra Toranagát.
Ez az ő műve.
Ocsiba úrnőé?
A visszatérése óta felgyorsultak a Toranaga megölésére irányuló törekvések.
Annak a nőnek nincs ekkora hatalma.
Én nem becsülném alá, eminenciás uram.
Egy meggyilkolt busó lánya.
A taikónak csak tőle született utódja.
És megveti az egyházat.
Azt hiszem, eljött az idő, hogy Toranagával szövetkezzünk.
Az a férfi egy Minovara, Martin.
Sosem értettem, hogy kerített hatalmába.
Imádkozzunk, hogy mellénk áll majd, ha ennek vége.
Ruri kisasszony!
Öltözzön!
Menekülnie kell.
Az apját meggyilkolták Kiotóban.
Sose térjen vissza!
Édesanyám!
Most menj szépen!
Megöli a hamis hűbérest.
Annak a nőnek a foglyai vagyunk.
Senkin sem segít, ha ilyeneket mondasz.
Hamar vége lesz.
Mégis mikor?
Amint meglesz az ötödik régens, és Toranaga már nem jelent veszélyt.
Isidó akkor elengedi a túszokat.
Örökké a túszaik leszünk.
Mi csak bábok vagyunk.
Ez a birodalom vége.
Ez lenne a béke korszaka, amiért a taikónk úgy küzdött?
Nem lehetünk elég óvatosak manapság.
Nevetséges!
Isidó nem több mint a taikó kedvelt kosója.
Ért néhány dologhoz, de nem kiemelkedően.
Rossz szövetségest választottál.
Kedves Ocsiba úrnő…
Sajnálattal értesültem az édesapád haláláról.
Rettenetes, milyen tehetetlenek vagyunk a sorssal szemben.
Mind csupán kavicsok vagyunk, amiket ide-oda sodornak az áramlatok.
A férjem Japán ura,
és nem tudtam megajándékozni egy utóddal, tudtad ezt?
Ez már több mint 100 éve a családomé.
Ez az egy létezik belőle.
Kész vagyok továbbadni az ágyasnak, aki fiút szül nekünk.
Mostantól Ocsiba úrnőnek fogják szólítani.
Egy nő elveszítheti mindenét,
de vissza is szerezheti.
Félelem nélkül kell farkasszemet néznie a kegyetlen sorssal…
hogy észrevegyék.
Ha születik egy fiunk,
terjedni fog tekintélyünk minden irányba.
Itó uram!
Igazán kitűnően játszotta el a néhai urunk szerepét.
Ön túl kedves, Isidó uram.
Én eltörpülök az ő fényes ragyogása mellett.
Még nem késő.
Ifjú koromban
a taikóban láttam a bizonyítékát annak,
hogy még egy hozzám hasonló paraszt is nagy magasságokba juthat.
Vannak, akik a nagyság zászlaja alatt születettek,
míg másoknak meg kell azt szerezniük.
Jártassága a nószínházban párját ritkítja, Itó úr.
Habár magasabb, mint a taikó, akit egykor szolgáltam.
Bár elvághatnám a lábam a térdemnél!
Természetesen ez csupán apró hiba.
Én nagyon komolyan veszem.
A színészet a nagy szenvedélyem.
Na és a politika?
Hallott már a trónörökös elleni összeesküvésről?
Véget kell vetni Toranaga hergeléseinek.
Csatlakozna a tanácshoz, és megszavazná a halálát?
Hálás vagyok a bölcsességéért, amiért Itó urat javasolta.
A taikóval eltöltött idő alatt
egy nőről sem beszélt úgy, mint önről.
Kezdem érteni, hogy miért.
Hiányzik a taikó ereje.
Őszintén.
Olyan, mintha az árnyékában élnénk.
A legtöbb szempontból.
Habár a végén nem váltotta be a hozzá fűzött reményeket.
Nem szabadított meg minket Toranagától.
Miért gyűlöli őt ennyire?
Végezzen Toranagával,
és a maga árnyékáról fogunk beszélni.
Most már egész Oszaka Isidóé.
Szerencséd, hogy élve elmenekültél.
Ez őrültség!
Az apám mindig hűséges volt a trónörököshöz.
Ők azok, akik konspirálnak!
A szövetségeseink minden egyes nappal arra kényszerülnek,
hogy az ellenségeink legyenek.
Hacsak nem látnak át ezen az ocsmányságon, és nem tiltakoznak.
Mire ez bekövetkezik, már késő lesz.
Elérkezett
a Bíbor Ég ideje.
Mi az a Bíbor Ég?
Egy terv, amit réges-régen ötöltek ki.
Egyetlen erőszakos roham az oszakai vár ellen.
Végzünk a tanáccsal, és új kormányt alkotunk.
Amelyben Toranaga az egyedüli régens.
A sógun…
Oszaka megtámadása olyan lenne, mintha megfojtanánk magunkat.
Isidó szövetségesei uralják a várost.
Ott van Toranaga nagyúr féltestvére.
Szaeki Nobutacu. Szövetkezhetnénk vele.
Az nem lenne elég.
Te mit tennél, Ómi?
Egy ötödik régens, aki hű Isidóhoz,
a halálát jelentené, nagyúr.
Akkor a Bíbor Ég a megoldás.
Az talán sikerhez vezethet, de…
Minek kockáztatni, ha van még idő?
Nincs időnk várni.
Édesapám,
vegye vissza a családunk örökségét, és váljék sógunná!
Sosem veszített csatát…
Azért, mert sosem üzentem hadat.
Nem lesz Bíbor Ég.
Sosem akartam sógun lenni,
és most sem akarok.
Találjatok ki valamit, ami nem jelent biztos halált!
Bocsássa meg, hogy ilyen későn érdeklődöm, Gin asszony,
de Toranaga nagyúr utasított,
hogy kérdezzem meg, szabad-e Kiku kisasszony ma este.
Micsoda megtiszteltetés!
És milyen bájos lakkmunka!
Sajnos nem egy különleges darab.
Szégyellem, hogy ezt kell használnunk,
de sok minden összetört a földrengéskor.
Megtiszteltetés Kiku kisasszony számára, hogy ilyen vendéget fogadhat.
Habár
vissza kell térítenem a foglalót azoknak, akik már lefoglalták őt.
És a földrengés utáni tűzben
szegény Kikunak négy koszodéját is tönkretette a víz.
Mindnyájan nehéz időket élünk.
Ötszáz monmét elfogadhatónak tartanék.
Elnézést kérek, talán nem fogalmaztam elég világosan.
Nem óhajtom Izu összes teaházát megvásárolni,
csupán a kisasszony szolgáltatásait venném igénybe egy éjszakára.
Nem tudom, hogy hallott-e már a teaházamról,
de kérem, értse meg, hogy ez nem egy hétköznapi bordély.
Talán egész Japánban nincs még egy ilyen hely.
A lányaim mind első osztályú művészek.
Gazdagítják az elmét és gondozzák a szellemet.
Biztosíthatom,
hogy rászolgálnak a jussukra.
Akkor legyen 100 monme!
Sajnos 400 monme alá nem mehetek.
Toranaga nagyúr biztosan élvezni fogja az estét.
Bocsásson meg, kérem,
de nem a nagyúrról van szó.
A kisasszonyt az andzsinnak szánja ajándékként.
Aki most már hatamoto
és Toranaga nagyúr tüzérségének tábornoka is.
Úgy vélem, 200 monme is elég lesz.
Akkor maga is csatlakozik hozzá?
Csupán azért kérdem,
mert hallottam, hogy sosem látni magukat a másik nélkül.
Az a feladatom, hogy tolmácsoljak, igen.
Akkor úgy hiszem, jól fogják érezni magukat a teaházamban.
Egyesek a Füzek Világának hívják,
mert a kisasszonyok olyanok, mint tó vízén úszó lótuszvirág.
Idebent nem kell a külvilág kíváncsi tekinteteitől tartani.
És mindezt egy ilyen csekély összegért nyújtom.
Mit szólna 300 monméhoz?
Megbecsült vendégek lesznek.
Gin asszony szerint Toranaga nagyúr támogatásával
én lehetek Kantó legkedveltebb kurtizánja.
Nem értem, hogy Toranaga nagyúr
miért tartja olyan nagy becsben azt a barbárt.
A barbár nem jelent számomra semmit.
Nagy megtiszteltetésben részesült.
Kiku kisasszony a legáhítottabb kurtizán Izuban.
Megtiszteltetés,
csak azt nem értem, hogy mi az istennel érdemeltem ki.
Általában a feleségek, mint én, nem léphetnek be.
De ebben az esetben kivételt tesznek.
- Toranaga - szama tud róla, hogy…
Nincs miről tudnia.
Gin teaháza híres a megannyi csodájáról,
de óvatosnak kell lennie.
Minden mozdulatunkat figyelik.
Remélem, élvezni fogja az éjszakát!
Mit mondjak?
Megoszthatja a reakcióját.
Mondja neki, hogy gyönyörű.
„Szonata va ucukusí.”
Megtiszteltetés, hogy az andzsint szolgálhatom, ezen a gyönyörű estén.
És hálás vagyok, hogy Mariko úrnő is eljött.
Tényleg olyan érzés, mintha figyelnének.
Meg kell próbálnunk élvezni az estét, amennyire csak lehet.
És mégis hogy élvezzem?
Úgy, hogy nem rendez jelenetet. Mindkettőnk érdekében.
Dicsérje meg azt, ahogy a szakét töltötte.
Ritka művészetnek tartják.
Az olyan kurtizánok, mint Kiku-dono évekig tanulják.
Nagyon jól tölt.
Az andzsin megdicsérte, ahogy felszolgál.
Bizonyára itt minden más, mint az otthonában.
Feltételezi, hogy a hazájában minden más.
Igen, mondhatjuk.
A hazámban az örömlányok nem ilyen elegánsak,
és nem ilyen kíváncsiskodók.
Úgy tűnik, jobban szereti a hazáját.
Szabad?
Miért ne?
Egy újabb szép töltés.
Hana, mit látsz ott, ahol a kancsó volt?
Nem látok semmit, nővérem.
Látod, hogy hol nincs a kancsó.
A jelenlétet akkor érezzük a leginkább, amikor hiányzik valami.
Igen, nővérem.
Kiku-dono most az üres helyekről és a szimbólumaikról tanítja a növendéket.
Mariko úrnő!
Egy olyan helyen vagyunk, ahová senki sem lát be.
Ahol éjsötét van, ha úgy akarják.
Egy nő nem fordulhat el, amikor egy másik szenved.
Talán elmagyarázhatom az andzsinnak,
hogy a Füzek Világát miért tartják a földi paradicsomnak.
Szeretné elmagyarázni magának, mit jelent a Füzek Világa.
Azok, akik idejönnek, mind el akarnak felejteni valamit.
Legyen az unalom, fájdalom, viszontagság vagy csalódás.
A legtöbben menekülni akarnak
az unalom, a fájdalom, a viszontagságok vagy egy csalódás elől.
Azt hiszik, hogy ez a hely a testi gyönyörökről szól…
Azt hiszik, ez a hely a testi gyönyörökről szól,
és így is van.
De lehet ennél több is.
Akikkel találkozom…
Azok, akikkel találkozik, más élet vagy helyzet után sóvárognak.
Bárhol szívesebben lennének, mint ahol vannak.
Én meg akarom szabadítani ettől.
Meg akarom szabadítani ettől,
hogy biztonságban megteremthessen egy tökéletes pillanatot,
amit szeretne teljesen kitölteni.
Nyugtassa szemét azon, amit kíván!
A ruhátlan alakomon.
Mert nincs közöttünk semmi.
Meginvitálom a nyitottságomba.
Megkérem.
…hogy legyen most itt velem.
Szeretném elhívni az andzsint egy magánszobába.
Most elhívja önt magával.
Velünk tart?
Csak maga mehet, Kiku kisasszony.
Az apám elhalmozza ajándékokkal.
Rámosolygott a jó szerencse.
Mondja meg Kiku kisasszonynak, hogy nincsenek szavak a hálámra!
Háláját fejezi ki.
Mondja meg neki, hogy jöjjön máskor is!
Számolni fogom a pillanatokat.
Megtisztelve érzi magát.
Hogy ment?
Az andzsin elégedett volt az ajándékkal.
Kiku kivételes.
Mariko,
mire emlékszel a gyermekkorodból?
Emlékszem, hogy közel álltál Ocsiba úrnőhöz.
Akkoriban Ruri kisasszonynak hívták.
Miután Ocsiba úrnő lett,
egyszer sem láttam.
Ahogy ellenünk szervezkedik…
Mi változtathatta azt a kislányt ilyen nővé?
A sors.
A nehézségek.
Mindenkinek hadakoznia kell valamivel.
De a legtöbben méltósággal tesszük.
Bocsásson meg,
de maguk a legtöbben férfiak.
Egy férfi számos célból viselhet hadat.
Hogy hódítson,
kevélységből,
hatalomvágyból.
Egy nő azonban…
egyszerűen csak hadakozik.
Az apád egyszer azt mondta,
sajnálja, hogy nem fiúnak születtél.
Már értem, hogy miért.
Nagy tervei voltak veled.
Akkor jobb férjet kellett volna választania nekem.
Mariko,
te talán nem is tudod?
Az egész az ő terve volt.
Hogy kiházasítson.
Hogy olyan messze légy az ő harcától, amennyire csak lehetsz.
Hogy életben maradj,
és egy nap visszatérj, hogy befejezd.
A hosszú évek alatt bizonyára te is rájöttél.
Elárultam az édesapámat.
Nem, Mariko.
A te harcodnak még nincs vége.
Véget ért a tanácskozás ideje.
Itó nagyúr hű a trónörököshöz és ehhez a tanácshoz.
Szavazzunk!
Megszavazom Itót.
Mit mondasz, Szugijama?
Sajnálom,
de nem támogathatom.
Nem láttunk bizonyítékot semmiféle összeesküvésre a trónörökös ellen.
Nem szavazok addig,
amíg szabadon nem engednek minden túszt.
Túszt?
Megsérted a mi nagy taikónk kívánságait.
Akkor te pedig megsérted a birodalom leghűbb szolgáját.
Itt egyedül
én szolgálom a birodalmat.
Ez késedelmet okoz,
efelől semmi kétség.
Javasolni fogom Szugijama felelősségre vonását,
és utána folytathatjuk a terveinket.
Elnézését kérem, de szeretném tudni,
hogy az mikor lesz.
Legyen türelemmel, kérem!
Maguk játékszerek, Isidó nagyúr.
Fogalmuk sincs, milyen ellenséggel állnak szemben.
Azt kérdezte tőlem,
hogy miért érzek így Toranaga iránt.
Akkor kezdődött, mikor még gyermek voltam Azucsiban.
Éveken át figyeltem, ahogy…
suttogott…
szervezkedett…
Igen, Akecsi Dzsinszai volt az, aki elvette az apám életét,
de Toranaga volt az, aki kitervelte.
A titkos szíve nem titok előttem.
Ez komoly vád.
Mondja el a nyilvánosság előtt, és hamar eléri a vég.
Mi értelme lenne?
Egyikőjük sem tudja megállítani.
Hallotta, hogy min mentem keresztül,
hogy fiút adjak a taikónak?
Senki más nem volt rá képes.
Több száz nő, ágyas…
Még Daijóin úrnő sem.
Daijóin úrnő, aki keserű füveket adott nekem,
és kimondhatatlan dolgok kiállására kényszerített a fogantatás érdekében.
Csak belőlem lett egy trónörökös anyja.
És tudja, hogyan?
Úgy, hogy magamra vontam a végzet tekintetét.
Csupán azért,
hogy kikaparhassam a szemét.
Feleségem, ébredj! Elhagyjuk a kastélyt.
Ébredj!
Hiba volt,
hogy egy egyszerű hivatalnok pártájára álltunk.
Sosem leszel annál több.
Szugijama nagyúr halott.
Banditák végeztek vele, amikor megpróbálta elhagyni Oszakát.
Hamarosan Isidó fogja irányítani a tanácsot.
Arra számítok,
hogy ártatlanul elítélnek,
és hadat üzennek a klánom ellen.
Nem vágyom földekre.
Nem akarok kitüntetéseket.
De ha árulók veszélybe sodorják a taikó örökösét,
akkor meg kell védenem.
Jöjjön a Bíbor Ég!
Üzenünk a fivéremnek, és a segítségét kérjük,
aztán lerohanjuk Oszakát, és megsemmisítjük az ellenségeinket.
Eljött az idő.
A feliratot fordította: Imri László